**К ОПУБЛИКОВАНИЮ**

### **КОМИ РЕСПУБЛИКАЛӦН**

#### ОЛАНПАС

**Коми Республикаын муниципальнӧй районса,**

**муниципальнӧй кытшса, кар кытшса финансӧвӧй органӧн**

**юрнуӧдысь чинын уджалӧм вылӧ кандидатлысь**

**квалификация корӧмъяслы, кутшӧмъясӧс индӧны**

**муниципальнӧй юкӧнса финансӧвӧй органӧн юрнуӧдысь дорӧ, лӧсялӧмсӧ прӧверитӧмӧ Коми Республикаса сьӧм овмӧс министерстволӧн пырӧдчан пӧрадок йылысь**

Примитӧма Коми Республикаса

Каналан Сӧветӧн 2022 вося сора тӧлысь 28 лунӧ

**1 статья**

Тайӧ Оланпасыс “Россия Федерацияын меставывса асвеськӧдлӧмсӧ котыртан ӧтувъя принципъяс йылысь” Федеральнӧй оланпаслӧн 52 статьяса 5 юкӧн серти урчитӧ Коми Республикаын муниципальнӧй районса, муниципальнӧй кытшса, кар кытшса финансӧвӧй органӧн юрнуӧдысь чинын уджалӧм вылӧ кандидатлысь квалификация корӧмъяслы, кутшӧмъясӧс индӧны муниципальнӧй юкӧнса финансӧвӧй органӧн юрнуӧдысь дорӧ, кутшӧмъясӧс урчитӧма Россия Федерацияса Веськӧдлан котырӧн уполномочитӧм федеральнӧй олӧмӧ пӧртысь власьт органӧн, лӧсялӧмсӧ прӧверитӧмӧ Коми Республикаса сьӧм овмӧс министерстволысь (водзӧ – Министерство) пырӧдчан пӧрадок (водзӧ лӧсялӧмӧн – кандидатъяс, квалификация корӧмъяс).

**2 статья**

1. Квалификация корӧмъяслы кандидатъяслысь лӧсялӧмсӧ прӧверитӧмын Министерство участвуйтӧ Коми Республикаын муниципальнӧй районса, муниципальнӧй кытшса, кар кытшса юралысьлӧн (сылысь кывкутана могъяссӧ олӧмӧ пӧртысь мортлӧн) шыӧдчӧм подув вылын татшӧм документъяс содтӧмӧн:

1) муниципальнӧй юкӧнса юралысьлысь вӧзъяна письмӧ муниципальнӧй юкӧнса финансӧвӧй органӧн юрнуӧдысь чинӧ кандидатӧс индан помкаяссӧ подулалӧмӧн;

2) справка, кытчӧ пырӧны кандидат йылысь тӧдмӧгъяс, Министерствоӧн вынсьӧдӧм форма серти;

3) кандидатлӧн велӧдчӧм йылысь да квалификация йылысь документ копияяс, кутшӧмъясӧс сетісны канму итогӧвӧй аттестация бура прӧйдитӧм бӧрын, кутшӧмъяс эскӧдӧны специалитет, магистратура тшупӧдысь абу улынджык вылыс тӧдӧмлунъяссӧ специальносьт, дасьтан нырвизь серти, кутшӧмъяс пырӧны “Экономика да веськӧдлӧм” специальносьтъяслӧн да дасьтан нырвизьяслӧн ыдждӧдӧм группаясӧ, либӧ наукаяс кандидатлысь диплом копия, мый эскӧдӧ кандидатлысь экономика наукаяс кандидатлысь учёнӧй тшупӧдсӧ, кутшӧмъясӧс эскӧдӧма федеральнӧй оланпастэчасӧн урчитӧм пӧрадокын;

4) кандидатлысь уджпас небӧг да (либӧ) мукӧд документ копия, кутшӧмъяс эскӧдӧны кандидатлысь уджалӧмсӧ, кутшӧмъясӧс эскӧдӧма федеральнӧй оланпастэчасӧн урчитӧм пӧрадокын, да (либӧ) кандидатлӧн уджалӧм йылысь тӧдмӧгъяс, кутшӧмъясӧс оформитӧма оланпастэчасӧн урчитӧм пӧрадокын;

5) муниципальнӧй юкӧнса финансӧвӧй органӧн юрнуӧдысьлӧн чин серти инструкциялысь копия, кутшӧмӧс эскӧдӧма урчитӧм пӧрадокын (водзӧ – чин серти инструкция);

6) кандидатлысь сӧгласлун сылысь аспассӧ обработайтӧм вылӧ Министерствоӧн вынсьӧдӧм формаын;

7) муниципальнӧй юкӧнса финансӧвӧй органӧн юрнуӧдысьлысь кывкутана могъяс олӧмӧ пӧртӧмсӧ кандидатлы индӧм йылысь муниципальнӧй юкӧнса юралысьлысь акт копия (эм кӧ).

2. Тайӧ статьялӧн 1 юкӧнса 2 да 6 пунктъясын индӧм документъяслысь формаяссӧ найӧс вынсьӧдан лунсянь 5 уджалан лунысь оз сёрджык йӧзӧдӧны “Ӧтуввез” юӧртан да телекоммуникация везйын Министерстволӧн официальнӧй сайтын.

**3 статья**

1. Сы могысь, медым прӧверитны, лӧсялӧны-ӧ кандидатъясыс квалификация корӧмъяслы, Министерстволӧн инӧда актӧн лӧсьӧдӧны Коми Республикаын муниципальнӧй районса, муниципальнӧй кытшса, кар кытшса финансӧвӧй органӧн юрнуӧдысь чинын уджалӧм вылӧ кандидатлысь квалификация корӧмъяслы, кутшӧмъясӧс индӧны муниципальнӧй юкӧнса финансӧвӧй органӧн юрнуӧдысь дорӧ, лӧсялӧмсӧ прӧверитӧм серти комиссия (водзӧ – комиссия).

2. Комиссия артмӧдан пӧрадоксӧ, сэтчӧ пырысьяссӧ, сылысь уджмогъяссӧ да уджалан пӧрадоксӧ, сы лыдын комиссиялысь заседаниеяс чукӧртан пӧрадоксӧ, комиссиялысь делопроизводство нуӧдан да сылысь документъяс оформитан пӧрадоксӧ, комиссиялӧн удж серти мукӧд юалӧмсӧ урчитӧны комиссиялӧн уджаланартӧн (пӧрадокӧн), кутшӧмӧс вынсьӧдӧма Министерствоӧн.

**4 статья**

1. Квалификация корӧмъяслы кандидатъяслысь лӧсялӧмсӧ прӧверитӧ комиссия сьӧрсьӧн-бӧрсьӧн татшӧм ногъясӧн:

1) тайӧ Оланпаслӧн 2 статья серти сетӧм документъяс прӧверитӧм;

2) кандидаткӧд собеседование нуӧдӧм, медым донъявны уджсикас серти сылысь тӧдӧмлунъяссӧ, кутшӧмъясӧс урчитӧма квалификация корӧмъясӧн, да кужанлунъяссӧ, кутшӧмъяс колӧны чина могъяс олӧмӧ пӧртӧм вылӧ, кутшӧмъясӧс урчитӧма чин серти инструкцияӧн “Россия Федерацияын муниципальнӧй служба йылысь” Федеральнӧй оланпаслӧн 9 статьяса 2 юкӧн серти.

2. Прӧверкалӧн бӧртасъяс серти комиссия примитӧ татшӧм помшуӧмъяс пӧвстысь ӧтиӧс:

1) квалификация корӧмъяслы кандидатлӧн лӧсялӧм йылысь;

2) квалификация корӧмъяслы кандидатлӧн лӧсялӧм йылысь сэк, кор сійӧ бура босьтіс уджсикасын содтӧд тӧдӧмлунъяс;

3) квалификация корӧмъяслы кандидатлӧн лӧсявтӧмлун йылысь.

3. Комиссиялысь помшуӧмсӧ оформитӧны сёрнигижӧдӧн, мый подув вылын сёрнигижӧд оформитан лунсянь 10 уджалан лунысь оз сёрджык Министерство дасьтӧ квалификация корӧмъяслы кандидатлысь лӧсялӧмсӧ прӧверитӧм серти бӧртасъяс йылысь заключение (водзӧ – заключение) тайӧ Оланпас дорӧ содтӧдын индӧм форма серти.

Коми Республикаса сьӧм овмӧс министрӧн (сылысь кывкутана могъяссӧ олӧмӧ пӧртысь мортӧн) кырымалӧм заключениесӧ Министерство ыстӧ тайӧ Оланпаслӧн 2 статьяса 1 юкӧнӧн урчитӧм документъяссӧ сетысь муниципальнӧй юкӧнса юралысьлы сійӧс кырымалан лунсянь 3 уджалан лунысь оз сёрджык кадколастӧ.

4. Квалификация корӧмъяслы кандидатъяслысь лӧсялӧмсӧ прӧверитан да заключение дасьтан ӧтувъя кадколастыс оз вермы лоны тайӧ Оланпаслӧн 2 статьяса 1 юкӧнын индӧм документъяслӧн Министерствоӧ воан лунсянь 30 уджалан лунысь дырджык.

**5 статья**

1. Тайӧ оланпасыс вынсялӧ сійӧс официальнӧя йӧзӧдан лунсянь дас лун кольӧм мысти.

2. Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося моз тӧлысь 5 лун

73-РЗ №

“Коми Республикаын муниципальнӧй районса, муниципальнӧй кытшса,

кар кытшса финансӧвӧй органӧн

юрнуӧдысь чинын уджалӧм вылӧ

кандидатлысь квалификация

корӧмъяслы, кутшӧмъясӧс индӧны

муниципальнӧй юкӧнса финансӧвӧй органӧн юрнуӧдысь дорӧ, лӧсялӧмсӧ прӧверитӧмӧ Коми Республикаса

сьӧм овмӧс министерстволӧн

пырӧдчан пӧрадок йылысь”

Коми Республикаса Оланпас дорӧ

содтӧд

(форма)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(индыссьӧ Коми Республикаын муниципальнӧй юкӧн)

муниципальнӧй юкӧнса юралысьлы

Коми Республикаын муниципальнӧй районса, муниципальнӧй кытшса,

кар кытшса финансӧвӧй органӧн юрнуӧдысь чинын уджалӧм вылӧ кандидатлӧн квалификация корӧмъяслы, кутшӧмъясӧс индӧны муниципальнӧй юкӧнса финансӧвӧй органӧн юрнуӧдысь дорӧ,

лӧсялӧмсӧ прӧверитӧм серти бӧртасъяс йылысь

**ЗАКЛЮЧЕНИЕ**

Коми Республикаса сьӧм овмӧс министерство “Коми Республикаын муниципальнӧй районса, муниципальнӧй кытшса, кар кытшса финансӧвӧй органӧн юрнуӧдысь чинын уджалӧм вылӧ кандидатлысь квалификация корӧмъяслы, кутшӧмъясӧс индӧны муниципальнӧй юкӧнса финансӧвӧй органӧн юрнуӧдысь дорӧ, лӧсялӧмсӧ прӧверитӧмӧ Коми Республикаса сьӧм овмӧс министерстволӧн пырӧдчан пӧрадок йылысь” Коми Республикаса Оланпас серти нуӧдіс прӧверка сы серти, лӧсялӧ-ӧ кандидат \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ов, ним, вич (бӧръяыс – эм кӧ)

коді кӧсйӧ пырны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ финансӧвӧй органӧн юрнуӧдысь чинӧ,

(индыссьӧ Коми Республикаын муниципальнӧй юкӧн)

Россия Федерацияса Веськӧдлан котырӧн уполномочитӧм федеральнӧй олӧмӧ пӧртысь власьт органӧн урчитӧм квалификация корӧмъяслы.

Коми Республикаын муниципальнӧй районса, муниципальнӧй кытшса, кар кытшса финансӧвӧй органӧн юрнуӧдысь чинын уджалӧм вылӧ кандидатлысь квалификация корӧмъяслы, кутшӧмъясӧс индӧны муниципальнӧй юкӧнса финансӧвӧй органӧн юрнуӧдысь дорӧ, лӧсялӧмсӧ прӧверитӧм серти комиссиялӧн помшуӧм подув вылын (20\_\_во \_\_\_\_\_\_\_\_\_ “\_\_\_” лунся \_\_\_\_\_ №-а сёрнигижӧд) кандидат \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ов, ним, вич (бӧръяыс – эм кӧ)

коді кӧсйӧ пырны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ финансӧвӧй органӧн юрнуӧдысь чинӧ:

(индыссьӧ Коми Республикаын муниципальнӧй юкӧн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(индыссьӧ примитӧм помшуӧм)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(квалификация корӧмъяслы кандидатлӧн лӧсявтӧмлун йылысь помшуӧм примитӧм дырйи либӧ квалификация корӧмъяслы кандидатлӧн лӧсялӧм йылысь помшуӧм примитігӧн сэк, кор сійӧ бура босьтіс уджсикасын содтӧд тӧдӧмлунъяс, индыссьӧны примитӧм помшуӧмлӧн подувъяс)

Коми Республикаса

сьӧм овмӧс Министр

(сылысь уджмогъяссӧ

олӧмӧ пӧртысь морт) \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(кырымпас) (кырымпас гӧгӧрвоӧдӧм)